**Grafana** er en åpen kildekodet, flerplattforms vevapplikasjon for forretningsinnsikt og interaktiv visualisering av statistikk. Den gjør det mulig å vise diagrammer, grafer og varslinger på en nettside som er koblet til støttede datakilder. Den kan utvides med programvareutvidelser. Sluttbrukere kan opprette komplekse overvåkingspaneler og bygge spørringer interaktivt. Det finnes også en lisensiert **Grafana Enterprise**-versjon med tilleggsfunksjoner tilgjengelig som selv-hostet installasjon eller med en konto i Grafana Labs sin skytjeneste. Grafana er delt inn i forsystem skrevet i TypeScript og baksystem skrevet i Go.

Som et visualiseringsverktøy er Grafana en populær komponent i overvåkingsløsninger, og brukes ofte i kombinasjon med tidsseriedatabaser som for eksempel InfluxDB, Prometheus og Graphite; til plattformer for nettverksovervåking slik som Sensu, Icinga, Checkmk, Zabbix, Netdata, og PRTG; til administrasjon av sikkerhetsinformasjon og -hendelser (SIEM) som eksempel Elasticsearch og Splunk; eller for bruk med andre datakilder. Grafana sitt brukergrensesnitt var opprinnelig basert på versjon 3 av Kibana.

Historie
--------

I 2014 ble første versjon av Grafana utgitt av svensken Torkel Ödegaard som et utspring fra et prosjekt hos søkemotorleverandøren Orbitz. Det siktet seg inn på tidsseriedatabaser som for eksempel InfluxDB, OpenTSDB og Prometheus, men utviklet seg til å støtte relasjonsdatabaser som for eksempel MySQL, PostgreSQL og Microsoft SQL Server.

I 2019 fikk Grafana Labs 24 millioner dollar i en såkalt serie A-finansiering.

I 2020 resulterte en serie B-finansieringsrunde i ytterligere $50 millioner i finansiering.

I 2020 var konferansen *GrafanaCon 2020* planlagt å holdes fysisk i Amsterdam mai 13-14, men ble endret til en 2-dagers nettkonferanse med videostrømming på grunn av koronapandemien.

I 2021 kjøpte Grafana laste- og testverktøyet k6. De sikret seg også ytterligere 220 millioner dollar i en serie C-finansieringsrunde .

Bruk
----

Grafana er mye brukt, inkludert i Wikimedia-prosjektene sin infrastruktur. Grafana har over 1000 betalende kunder, deriblant Bloomberg, JPMorgan Chase, eBay, PayPal og Sony.

Lisensiering
------------

Tidligere var Grafana lisensiert med en ALv2-lisens, og brukt en lisensavtale for bidragsytere (CLA) basert på Harmony Contributor Agreement.

Fra 2021 april 20 er Grafana lisensiert under en AGPLv3-lisens. Bidragsytere til Grafana må signere en lisensavtale for bidragsytere (CLA) som gir Grafana Labs retten til relisensiere Grafana i fremtiden. CLA-en er basert på Apache Software Foundation sin lisensavtale for individuelle bidragsytere.

Referanser
----------

1. ↑  «Release 10.0.1». 22. juni 2023. Besøkt 3. juli 2023.
2. ↑  «Grafana, Loki, and Tempo will be relicensed to AGPLv3». 20. april 2021.
3. ↑  «Re-license Grafana to AGPLv3 (#33184) · grafana/grafana@8db3eb9».
4. ↑  Perrin, Jim. «Monitoring Linux performance with Grafana». Besøkt 14. august 2018.
5. ↑  «Grafana Enterprise Stack». Besøkt 19. mars 2021.
6. ↑  Synopsys. «The grafana Open Source Project on Open Hub: Languages Page». Besøkt 19. mars 2021.
7. 1 2  Anadiotis, George. «DevOps and observability in the 2020s». Besøkt 4. februar 2020.
8. 1 2  Jones, Anna. «Open Source Monitoring Stack: Prometheus and Grafana». Besøkt 8. mai 2019.
9. 1 2  DeLosSantos, Louis. «Netdata, Prometheus, Grafana stack». Arkivert fra originalen 8. mai 2019. Besøkt 8. mai 2019.
10. ↑  Assaraf, Ariel. «Grafana Vs Graphite».
11. ↑  Kumar, Santhosh. «Step By Step: Install and Configure Sensu + Grafana». Arkivert fra originalen 17. oktober 2019. Besøkt 8. mai 2019.
12. ↑  «Exporting Check\_MK Performance Data to Grafana». Besøkt 24. september 2020.
13. ↑  Ödegaard, Torkel. «The (Mostly) Complete History of Grafana UX». Besøkt 6. oktober 2020.
14. ↑  Anadiotis, George. «Is open source the way to go for observability? Grafana Labs scores $24M Series A funding to try to prove this». Besøkt 4. februar 2020.
15. ↑  Grafana. «Grafana Labs Raises $50 Million to Accelerate R&D Investments in Open Source Logs, Metrics and Composable Observability». Besøkt 23. juli 2021.
16. ↑  «GrafanaCon 2020». Besøkt 4. mai 2020.
17. ↑  Dam, Julie. «Register Now! GrafanaCon 2020 Is Coming to Amsterdam May 13-14».
18. 1 2  «Grafana Labs acquires load-testing startup K6». Besøkt 27. juli 2021.
19. ↑  «Grafana Labs Acquires k6 to Add Open Source Load Testing Tool - DevOps.com». Besøkt 27. juli 2021.
20. ↑  Grafana. «Grafana Labs Raises $220 Million Round at $3 Billion Valuation». Besøkt 22. august 2021.
21. ↑  «grafana.wikimedia.org». Besøkt 9. april 2021.
22. ↑  «Grafana Labs Contributor License Agreement». Besøkt 22. januar 2021.
23. ↑  Dutt, Raj. «Grafana, Loki, and Tempo will be relicensed to AGPLv3». Besøkt 21. april 2021.
24. ↑  «Grafana Labs Contributor License Agreement». Besøkt 21. april 2021.

Eksterne lenker
---------------

* Offisielt nettsted Rediger på Wikidata

* (en) Grafana – kategori av bilder, video eller lyd på Commons Rediger på Wikidata
* Grafana på Twitter Rediger på Wikidata

* Grafana på GitHub Rediger på Wikidata